Daniel, cez 20 rokov, alergia.

Voľakedy v škole býval lajdák, moc sa neučil, ale dobre si vychádzal s učiteľkami, v škole žartoval, dával hlášky. Je flegmatik. Býval ľahostajný k školským povinnostiam, k práci teraz pristupuje zodpovedne.

Keď hovorí, aj keď hovorí o problémoch, tak sa zvykne usmievať.

Pracuje v autorizovanom servise, automechanik, po práci opravuje autá kamnarátom a známym v garáži, často aj neskoro do noci. Iba v nedeľu nepracuje.

Často sa nedá celkom spoľahnúť na dohody s ním, zabúda, treba sa mu pripomínať.

Keď sa mu v garáži nedarí, hádže veci. „Som nervák“, niekedy vybuchne, buchne päsťou do steny, hodil mobil do steny, za volantom sa rozčúli.

Sám sebe sa nepáči, „mám veľké zuby, škaredú pleť, keď vidím svoje fotky, je to katastrofa“, „chcel by som sa pekne obliekať“, asi nevyzerám dobre, „nemám peknú postavu, ani tvár“, „na niektorých fotkách vyzerám dobre“, chcel by som mať svalnatejšiu postavu, „neviem, čo sa babám páči“. Keď bol menší mu vadili zuby, lebo sa mu smiali, zakladal si na vzhľade, „chcel som byť pekný“. Keď mu niekto povedal, že mu niečo pasuje, tak to začal nosiť.

Mamy sa spýtal: „som pekný“?

Nechce brať lieky, chce sa radšej liečiť homeopaticky, lebo ma počul o tom rozprávať, lebo som vysvetľoval súvislosti o očkovaní. Sirupom verí, lebo mu pomáhajú, lepšie ako Paralen-škodí.

Do jedla sa mu moc nechce. Prple sa v jedle, ale dosť pije vody. Má rád jablká.

Chcel by pribrať, lebo je moc chudý, vraj aj keď veľa zje, nepriberie.

Sušieva ho, suchosť v krku, musí mať pri posteli pohár s nápojom, v noci pocit sucha, niekedy sa v noci zobudí a potrebuje sa napiť, stačí glg, niekedy sa v noci zobudí i viac krát.

Zaspáva na chrbte, ale aj na bruchu, všeliako aj s vyloženými nohami, hovorí zo sna, spadol z postele počas spánku.

Strachy: z hadov

V akútnom stave:

Má vyššiu teplotu, aj 39°C, ale je vtedy kľudný, zhovorčivý, atd. ako keby ani nebol chorý.

Máva chuť na jablko, je prechladnutý, nádcha, bolí ho zub na pravej strane, trocha aj ucho. Zub sa nezdá byť pokazený, asi bolí z nádchy. Keď ho to bolí je naštvaný, nervačí a nadáva (aj vulgárne).

Alergia na jar a v lete, svrbia ho vtedy oči, keď si ich škriabe, tak sa to svrbenie veľmi zhorší, tiež ho štípu, režú (možno sú niekedy kútiky červené, možno aj trocha slzia) zlepší vypláchnutie studenou vodou, slnko zhoršuje, lebo musí žmúriť, nasadenie tmavých okuliarov pomôže, šúchanie očí zhorší.

Sekrét z nosa – biely, nedráždivý, niekedy je v ňom krv, upchatý nos, hlavne večer, (nevie, či niektorá dierka viac), zároveň kýchanie 2-3x za sebou a zároveň ide z nosa sekrét, niekedy ho po kýchnutí škriabe v krku, alebo v krku škriabe ráno, škriabe v krku ráno-teplý čaj zlepší-bolesť prejde, kýcha viackrát za deň, kýcha viac vonku. Škriabe ho v hrdle a svrbí jazyk.

Keď išiel okolo kvitnúcej repky, zostalo mu nevoľno.

To čo vysmrká niekedy zapácha, nevie povedať čím.

Odkašliava si, má to celý rok, je to suchý chronický kašeľ.

Pýtal som sa ho, prečo toľko opravuje autá vo voľnom čase, či kvôli peniazom. Povedal, že ho vraj opravy aut až tak nebavia, opravuje hlavne kamarátom, tým, ktorí mu pomohli, tak cíti povinnosť pomôcť im. O práci na garáži hovorí ako o povinnostiach, povinnosť niekomu opraviť auto. Má veľa aut a na každom treba urobiť veľa vecí. Nebaví ho chodiť domov o pol noci, ale musí, lebo má toho veľa. Pýtam sa, či ide o aktivitu, ktorú potrebuje, nie, sú to povinnosti.

V nedeľu nerobí, venuje sa rodine. Baví ho sa zahrať s malým, ale sedieť na gauči alebo len tak ísť do mesta, to je otravné, tak by radšej chcel niečo urobiť. Nerád je v meste, ak je tam veľa ľudí, keď sú rady na zmrzlinu, otočí to radšej a ide inde. Rád je len s ľuďmi, ktorých pozná.

Nové stretnutie

(Nevie o sebe sám skoro nič povedať), povie, že je pracovitý, „serie“ ma priateľka a ešte aj robota. O robote sa rozhovoril. Prijímacia technička dáva robotu svojim. On ním nie je. Dáva robotu klampiarovi, ktorý má iba vypomáhať, ak je zle. Potom nemá dosť výkonov a je horšie hodnotený na porade aj finančne. Napr. tomu klampiarovi dávala prezuť jedno koleso, potom sa Daniel ozval, tak že to dá jemu a on potom (Daniel) vyrypoval, či si myslí, že to naozaj zvládne. Potom je tam aj Súčan, ktorý keď môže, vyhukuje kto, čo zle urobil, robí sa najlepším. A potom je tam ešte iný kolega, s ktorým sa už nebaví, lebo ho odžubal o peniaze pri jednom dovezenom aute. Nebaví ho to tam. Pocit, že si musí u tej vedúcej naháňať robotu, aby mal výkony.

Ale napadlo ho, že možno je chyba aj v ňom. Lebo aj v predchádzajúcom zamestnaní ho to tiež nebavilo. Aj by robil niečo iné, lebo aj po poobediach keď je zase len s tými autami je to potom priveľa.

Po lieku:

Po lieku, o dva dni keď išiel na salaš, necítil alergiu, iba náznak, uvažuje, či je to liekom alebo sa v prírode stratil ten alergén. O pár dní sme sa stretli. Alergiu už nemá, ale nemá ani ten chronický kašeľ. (Čiže uzdravenie nastalo liekom.)

Čo partnerka? Nič moc, navyše zadrela motor na jej aute, nesledovala si teplotu motora. Hovorí to uvoľnene, s úsmevom.

Čo kolega klampiar? Kašle na neho, je mu jedno, kam chodí a čo robí. Ten nepríjemný kolega, Súčan, mal úraz a je doma na dlhodobej PNke. Má dvoch nových kolegov, s ktorými si veľmi dobre rozumie, jeden pracoval v Írsku, tak sa spolu niekedy snažia rozprávať po anglicky, na dielni je sranda.